Valgerður nam söng við Söngskólann í Reykjavík hjá Ólöfu Kolbrúnu Harðardóttur og Kolbrúnu Sæmundsdóttur og útskrifaðist af 8. stigi með hæstu einkunn vorið 1998 . Ári síðar hélt hún til London þar sem hún stundaði söngnám hjá prof . Lauru Sarti við framhaldsdeild Guildhall School of Music and Drama . Meðal annarra hlutverka má nefna Maríu í Söngvaseiði , Barbarinu í Brúðkaupi Fígarós , Paminu í Töfraflautunni , Belindu í Dido & Eneas , Poppeu í Krýningu Poppeu , Governess í Turn of the Screw , Janet í Rocky Horror , Gretu Garbo í Halldóri í Hollywood og Lindu í Gauragangi . Valgerður hlaut Grímuna , Íslensku leiklistarverðlaunin , sem Söngvari ársins 2009 fyrir hlutverk sitt sem María í Söngvaseiði . Valgerður var einn söngvaranna í Perluportinu hjá Íslensku óperunni 2011 og söng hlutverk Mercedes í Carmen haustið 2013 . Hún fór með hlutverk Papagenu í Töfraflautunni árið 2011 hjá Íslensku óperunni og einnig í Töfraflautunni fyrir börn síðastliðið haust . Hún söng hlutverk Ömmunnar í söngleiknum Björt í sumarhúsi á Myrkum músíkdögum í ár . Af vef Íslensku óperunnar ( 16. mars 2016 )